Ungmennaráðið hélt merkjasamkeppni fyrr á árinu meðal 1. árs nema við Listaháskóla Íslands í grafískri hönnun . Ttilgangurinn var að auka sjálfstæði ráðsins og skapa sterkari ímynd . Ungmennaráðið valdi merki Margrétar Aðalheiðar . Merkið notast við nafnið Ungheill , sem hún bjó til , en bæði nöfnin Ungheill og ungmennaráð Barnaheilla verða notuð . Merkið sýnir vel tilgang ungmennaráðsins , það að börn og ungmenni fái að láta í ljós skoðanir sínar og hafa áhrif á sitt samfélag . Einnig er gleðin einkennandi fyrir starf ráðsins sem sést vel í merkinu . Við þökkum öllum þátttakendum og leiðbeinendum þeirra , Atla Hilmarssyni , aðjúnkt í hönnunar - og arkítektúrdeild , og Herði Lárussyni , kennara við sömu deild , kærlega fyrir að taka við þessu verkefni okkar í upphafi og vinna það af mikilli fagmennsku og gleði .